**מבחן חוזר בתלמוד – כסלו התשע"ג**

בכל נושא יש שלוש שאלות ועליך לענות על שתיים מתוכן. כלומר עליך לענות על שש שאלות במבחן. אין לענות על שלוש שאלות מאותו נושא. בהצלחה.

**השבת אבדה במקורות שקדמו לגמרא + סוגיית קב בארבע אמות**

1. א. פרט **שני ציוויים** שנמצאים בפרשת כי תצא ואינם מופיעים בפרשת משפטים. שים לב: אין הכוונה למילים מנחות שונות או למהות שונה של המצווה, אלא לציוויים – דינים מעשיים.

ב. "אלו מציאות שלו ואלו חייב להכריז" – הסבר את החידוש העצום שבמשפט זה לעומת ציווי התורה.

1. א. הסבר את הגבול שהציב רבי יצחק בין פירות מפוזרים לבין ציבורי פירות ואת הבעייתיות בגבול הזה.

ב. "הכא במכנשתא דבי דרי עסקינן" – הסבר את האוקימתא הזו וכיצד היא פותרת את הקושיה על ר' יצחק.

1. "בעי רבי ירמיה..."

א. מהן שתי הסיבות האפשריות שבגללן אם מצא קב פירות בארבע אמות יכול לקחת?

ב. מה ההבדל בין שתי השאלות הראשונות של רבי ירמיה ובין שתי השאלות האחרונות?

**סוגיית יאוש שלא מדעת**

1. א. הסבר מהו יאוש שלא מדעת וכתוב את דעות אביי ורבא – אין להסתפק רק בדעת כל אחד מהם, אלא יש להסביר מה הסברה שעומדת מאחורי דעותיהם.

ב. כמי הוכרעה הסוגיה? – הסבר את התא-שמע האחרונה וכתוב כיצד הכריעו כמי ההלכה.

1. תא שמע קציעות ותאנים, זיתים וחרובים: א. הסבר כיצד אביי יסביר את שני דיני הברייתא (הרישא והסיפא) וכיצד רבא יסביר אותם.

ב. מה ההבדל בין תאנים לזיתים וחרובים על פי שיטת רבא? כלומר: מדוע תאנים מותר לקחת ואילו זיתים וחרובים אסור?

1. תא שמע התורם שלא מדעת: א. הסבר את הברייתא וכתוב למי היא מסייעת ומדוע.

ב. כיצד השני יסביר את הברייתא? מדוע לא ניתן להסביר אחרת?

**סוגיית סימן העשוי להידרס**

1. א. "ואיכא דמתני להא שמעתא באנפי נפשה" – תרגם או הסבר משפט זה.

ב. הצג את המחלוקת בין רבה לרבא על פי אפשרות זו – כתוב במה הם חולקים וכיצד רבה יסביר את דין כריכות (ברשות הרבים וברשות היחיד) וכיצד רבא יסביר דין זה.

1. תא שמע כיכרות של נחתום:

א. הסבר מה קשה לרבה מדין כיכרות של בעל הבית.

ב. כיצד רבה יסביר דין זה?

1. כללא דאבידתא:

א. מה דין כריכות שאין בהן סימן? – הבא את כל הדינים.

ב. מה דין כריכות שיש בהן סימן?